लिम्बुवान स्वायत्त राज्य कायम गर्दा जातीय मूक्ति आन्दोलन कमजोर हुन जान्छ र देश टुक्रिन्छ भन्ने निष्कर्षा कोही पुग्छ भने त्यो हाउगुजि देखाउने काम बाहेक केही होइन । भावनात्मक एकता नभएको भौगोलिक एकता अर्थहीन हुन्छ जातिहरु आफै सामेल भएर गरेको निर्णय दिगो र शान्तिपूर्ण हुनेछ । यस्तो भावनाको विपरीत लिम्बु जातिको अस्तित्वलाई ओझेलमा पारेको खण्डमा पूर्ण लोकतान्त्रिक आन्दोलन सफल हुन सक्तैन र यसले भोली गएर ढिलो चाडो फरक किसिमको मूक्ति आन्दोलन जन्माउन सक्छ भन्ने बुझ्नु पर्दछ ।
